माझा साखरपुडा मोडला… यात एवढं काय? अभिनेत्री रवीना टंडनचा सवाल

मुंबई | अभिनेत्री रवीना टंडन आणि अभिनेता अक्षय कुमार यांची 90 च्या दशकात रंगलेली प्रेमकहाणी आणि तुटलेला साखरपुडा आजही चाहत्यांमध्ये चर्चा होण्याचा विषय असतो. ‘मोहरा’ चित्रपटाच्या काळात दोघेही लोकप्रिय जोडपे होते. जरी त्या दोघांच्या आयुष्यात आता सर्व काही बदलले असले, तरीही त्यांच्या भूतकाळाविषयी चर्चा कायम सुरूच असते. याबाबत आता रवीनाने स्पष्ट भूमिका मांडली आहे.

एका पॉडकास्ट मुलाखतीत बोलताना रवीना म्हणाली, मी ते विसरले आहे. आम्ही लोकप्रिय जोडपे होतो. मोहरा चित्रपटादरम्यान आम्ही लोकप्रिय ठरलो होतो. आता आम्ही अनेकदा सार्वजनिक ठिकाणी भेटतो. बोलतो.

हेही वाचा      :      हंट फॉर द सीक्रेट सुपरस्टार 2025 : बालप्रतिभांचा झंकार आणि स्वप्नांना पंख देणारा सोहळा!

तिने पुढे बोलताना सध्याच्या नातेसंबंधांबद्दल भाष्य केले. सगळे त्यांच्या त्यांच्या आयुष्यात पुढे जातात. कॉलेजमधील मुली त्यांचे बॉयफ्रेंड दरदिवशी बदलत आहेत. पण, एक साखरपुडा मोडला आणि तो अजूनही माझ्या का लक्षात असेल. सगळेजण त्यांच्या आयुष्यात पुढे जातात. लोकांचे घटस्फोट होतात. तरीही ते त्यांच्या आयुष्यात पुढे जातात. यात कुठलीही मोठी गोष्ट नाही.

अक्षय कुमारने पुढे अभिनेत्री ट्विंकल खन्ना सोबत लग्नगाठ बांधली आहे, रवीनाच्या खासगी आयुष्याबद्दल बोलायचे तर तिने आणि भारतीय चित्रपट वितरक अनिल थडानी यांच्या लग्नाला २१ वर्षे झाली आहेत. अभिनेत्रीच्या कामाबद्दल बोलायचे तर रवीना आणि अक्षय लवकरच ‘ वेलकम टू द जंगल’ या चित्रपटातून पुन्हा एकदा एकत्र येणार आहेत.